[{"text_idx": "#000003", "text": "Maria Cle Leal euskal diseinatzaileak latxa artilezko ehunak balorizatzeko Latxari proiektuaren barruan lortutako ehunarekin egindako beroki jantzien bilduma aurkeztu du gaur Gasteizen\nNEIKER zentro teknologikoak, Latxa Esnea Koop.ek eta Urkome LGEak ere parte hartzen dute ekimenean, eta lehen sektorean kudeaketa zaila duen hondakin bati bigarren bizitza bat ematea du helburu\nProiektua Eusko Jaurlaritzaren ekonomia zirkular eta bioekonomiako planaren barruan dago, eta Landa Garapenerako Nekazaritza Funtsarekin (FEADER) kofinantzatzen da"}, {"text_idx": "#000005", "text": "Hainbeste ehun metatzearen arazoa konpontzeko, 2020an NEIKER zentro teknologikoak, Maria Cle Leal moda diseinatzaileak eta Urkome LGE Urola Kostako landa garapenerako elkarteak, Latxaesnea kooperatibaren koordinazioarekin, beren indarrak batu zituzten Latxari proiektuan. Lankidetza bidezko ekimen bat da, latxa artilearen ehuna balorizatzeko aukera berriak garatzeko, hainbat merkatutan komertzializatzeko."}, {"text_idx": "#000006", "text": "Hondakin horiei aukera jasangarri eta tokiko bat eskaintze aldera, Maria Cle Leal moda diseinatzaileak artile horretatik lortutako ehunez landutako berokien bilduma bat aurkeztu du gaur, azaroak 9, Vitoria-Gasteizen, Latxari proiektuan inplikaturiko elkarlanari esker."}, {"text_idx": "#000007", "text": "Aurkezpenean, Arabako hiriburuko Montehermoso Kulturunean egindako lanaren lagin bat ikusi ahal izan da: gaur egun hondakintzat hartzen den zuntz naturalari balioa ematen dion kalerako moda bilduma bat."}, {"text_idx": "#000008", "text": "\u201cHelburua, ingurumena zaintzen duten ezaugarriak dituen izan jantzi bakar eta esklusibo bat lortzeaz gainera, ardi latxaren artilearen komertzializazioak artalde horien ustiategiei balioa ematea lortzea ere izan da\u201d, azaldu du Miriam Pintok, NEIKERen proiektuaz arduratzen den ikertzaileak."}, {"text_idx": "#000009", "text": "Egoera horretara iristeko oinarria izan da \u201cjoan den maiatzean ehun bat lortu ahal izan genuela, hainbat eremu eta merkatutara egokitzeko gai den bilbe batekin, ardi latxaren artilea, material birziklatua eta beste zuntz natural batzuk proportzio desberdinetan konbinatuta\u201d, azaldu du Mari\u0301a Cle Leal disenatzaileak."}, {"text_idx": "#000010", "text": "Ardi latxaren artileak urtero behar duen kudeaketa eta gertatzen den metaketa arazoa dira, eta, hori konpontzeko, negozio bide berri bat irekitze aldera, beroki jantziz eta horietarako osagarriz osatutako bilduma honen diseinua izan da lehen mugarria. \u201cProiektu hau arazo honen inguruko lan-ildo zabalago baten barruan kokatzen da, jakitun baikara oraindik beste proiektu batzuetan erabili beharko diren artile tonaka egongo direla\u201d, azaldu du Virginia Ortiz de Barro\u0301n Latxasneako koordinatzaileak."}, {"text_idx": "#000016", "text": "Lortutako emaitza onei esker, orain, ekimenean inplikatutako eragileak hainbat arlotako beste euskal enpresa batzuekin elkarlanean aritzeko aukerak aztertzen ari dira, filosofia jasangarri bera partekatzen badute, ehunari eta ehun horrekin diseinatu eta landutako produktuei ikusgarritasuna emateko, kalitateko zigilu bat sortzeko, zuntz horren erabilerari sakon lotuta."}, {"text_idx": "#000017", "text": "Latxari proiektuan egindako lanak (\u201cLatxa artilea ehungintzan balorizatzeko aukerak hainbat merkatutan komertzializatzeko\u201d) Europako Berrikuntza Elkarteko (AEI) Talde Operatiboak sortzeko eta funtzionatzeko laguntzei heldu die, nekazaritzako produktibitate eta jasangarritasun gaiak lantzeko, eta %75 Landa Garapenerako Nekazaritza Funtsak (FEADER) finantzatzen du, Eusko Jaurlaritzarekin batera. Ekimena Eusko Jaurlaritzaren bioekonomia planaren barruan kokatzen da."}, {"text_idx": "#000020", "text": "Informamos, educamos e inspiramos a trave\u0301s de una serie de actividades de participacio\u0301n y eventos abiertos, con el objetivo de crear conciencia sobre el valor y el impacto de nuestra ciencia en la vida de todas las personas."}]